දහනවවැනි සංශෝධනය ගෙනෙද්දී අපි ඡන්දෙ දුන්නා. ටික දවසක් ගියාම අපිට ඒකෙ අඩුපාඩු පෙනුණා යැයි රෝහණ දිසානායක කී අතර, විජයදාස කීවේ බ්‍රහස්පතින්දා පැවැත්වෙන හමුවේ දී මේ සම්බන්ධයෙන් වැඩිදුර පැහැදිලි කිරීමක් කළ හැකි බවය. සරත් වීරසේකර මන්ත්‍රීවරයා කියා සිටියේ වෙනත් අදහසක් ය. ඔහු විසිඑක්වැනි සංශෝධනයට එකහෙළා විරුද්ධය. ඔහු කීවේ ජනාධිපතිවරයා සතු බලතල අගමැතිවරයාට පැවරීම ගැන තමා විරුද්ධත්වය පළ කරන බවය. ඔබතුමාගේ බලය දිස්ත්‍රික්කයකින් පත්වන කෙනකුට පවරන්න අයිතියක් නෑ. මම ඒකට විරුද්ධයි. මම 19 ට අත ඉස්සුවේ නෑ. මං 21ට අත උස්සන්නේත් නෑ. මම කියන්නේ ජනතාවගේ අත්‍යවශ්‍ය ප්‍රශ්න ටික විසඳන්න කියලා යැයි සරත් වීරසේකර කීවේය. අනතුරුව අගමැති රනිල් වික්‍රමසිංහ මහතා කීවේ තමා අගමැතිකම ඉල්ලාගෙන නොපැමිණි බවය. තමාට ඒ සඳහා ආරාධනා කළ නිසා අගමැතිකම භාරගත් බව රනිල් කීවේය. පුත්තලමේ චින්තක මායාදුන්න මන්ත්‍රීවරයා ද කතාවට සම්බන්ධ විය. ඔහු කීවේ දැන් තියෙන ප්‍රශ්නය මේක නෙවෙයි කියාය. අපේ ගෙවල් ගිනි තියලා ඇඳිවත විතරයි තියෙන්නේ. මිනිස්සු ඉල්ලන්නේ ව්‍යවස්ථා සංශෝධන නෙමේ. චින්තක මායාදුන්න කීවේය.
දහනවවැනි සංශෝධනය ගෙනෙද්දී එයට ඡන්දෙ දුන්න පුද්ගලයෙක් නම් කරන්න.
රෝහණ දිසානායක